text: রাউল আলবিয়ল তোরতায়াদা (, , ; জন্ম: ৪ সেপ্টেম্বর ১৯৮৫; রাউল আলবিয়ল নামে সুপরিচিত) হলেন ভিলামার্শান্তে জন্মগ্রহণকারী একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লীগের শীর্ষ স্তর লা লিগায় বিয়ারিয়াল এবং স্পেন জাতীয় ফুটবল দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেলেন।
  
  ১৯৯৪–৯৫ মৌসুমে, স্পেনীয় ফুটবল ক্লাব রিবারোইয়ার যুব পর্যায়ের হয়ে খেলার মাধ্যমে আলবিয়ল ফুটবল জগতে প্রবেশ করেন; অতঃপর তিনি ভিলামার্শান্ত এবং বালেনসিয়ার মতো ক্লাবের যুব পর্যায়ের হয়ে খেলার মাধ্যমে নিজের খেলার বিকাশ করেছেন। ২০০৩–০৪ মৌসুমে, প্রথমে বালেনসিয়া বি-এর হয়ে এবং পরবর্তীতে বালেনসিয়ার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন, বালেনসিয়ার হয়ে তিনি ৪ মৌসুম অতিবাহিত করেছেন; এই ক্লাবের হয়ে তিনি ১৩১ ম্যাচে ৫টি গোল করেছেন। পরবর্তীতে তিনি হেতাফের হয়ে ধারে, রিয়াল মাদ্রিদ এবং নাপোলির হয়ে খেলেছেন। ২০১৯–২০ মৌসুমে, তিনি ৫ মিলিয়ন ইউরোর বিনিময়ে নাপোলি হতে স্পেনীয় ফুটবল ক্লাব বিয়ারিয়ালে যোগদান করেছেন।
  
  দলগতভাবে, ঘরোয়া ফুটবলে, আলবিয়ল এপর্যন্ত ৭টি শিরোপা জয়লাভ করেছেন, যার ২টি বালেনসিয়ার হয়ে, ৩টি রিয়াল মাদ্রিদের হয়ে এবং ২টি নাপোলির হয়ে হয়ে জয়লাভ করেছেন। অন্যদিকে আন্তর্জাতিক প্রতিযোগিতায়, এপর্যন্ত ৪টি শিরোপা জয়লাভ করেছেন; ২০১০ ফিফা বিশ্বকাপ এবং ২টি উয়েফা ইউরোপীয় চ্যাম্পিয়নশিপ শিরোপা জয় অন্যতম।
  
  তথ্যসূত্র
  
  বহিঃসংযোগ
   
   
  
  বিষয়শ্রেণী:জীবিত ব্যক্তি
  বিষয়শ্রেণী:১৯৮৫-এ জন্ম
  বিষয়শ্রেণী:স্পেনীয় ফুটবলার
  বিষয়শ্রেণী:ফুটবল ডিফেন্ডার
  বিষয়শ্রেণী:স্পেনের আন্তর্জাতিক ফুটবলার
  বিষয়শ্রেণী:উয়েফা ইউরোপীয় চ্যাম্পিয়নশিপ বিজয়ী খেলোয়াড়
  বিষয়শ্রেণী:রিয়াল মাদ্রিদ ফুটবল ক্লাবের খেলোয়াড়
  বিষয়শ্রেণী:হেতাফে ফুটবল ক্লাবের খেলোয়াড়
  বিষয়শ্রেণী:বালেনসিয়া ফুটবল ক্লাবের খেলোয়াড়
  বিষয়শ্রেণী:বালেনসিয়া ফুটবল ক্লাব মেস্তায়ার খেলোয়াড়
  বিষয়শ্রেণী:বিয়ারিয়াল ফুটবল ক্লাবের খেলোয়াড়
  বিষয়শ্রেণী:লা লিগার খেলোয়াড়
  বিষয়শ্রেণী:সোচেতা স্পোর্তিভা কালচো নাপোলির খেলোয়াড়
  বিষয়শ্রেণী:সেরিয়ে আ-এর খেলোয়াড়
title: রাউল আলবিয়ল